CELEX: 32008R0524
Language: sl
Date: 2008-06-11 00:00:00
Title: Uredba Komisije (ES) št. 524/2008 z dne 11. junija 2008 o spremembi Uredbe (ES) št. 1623/2000 o določitvi podrobnih izvedbenih pravil za Uredbo Sveta (ES) št. 1493/1999, kar zadeva časovne roke za porabo vinskega alkohola, dodeljenega za nove industrijske namene

12.6.2008   
            
            
               SL
            
            
               Uradni list Evropske unije
            
            
               L 153/33
            
         
      UREDBA KOMISIJE (ES) št. 524/2008
   z dne 11. junija 2008
   o spremembi Uredbe (ES) št. 1623/2000 o določitvi podrobnih izvedbenih pravil za Uredbo Sveta (ES) št. 1493/1999, kar zadeva časovne roke za porabo vinskega alkohola, dodeljenega za nove industrijske namene
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (ES) št. 1493/1999 z dne 17. maja 1999 o skupni ureditvi trga za vino (1) in zlasti člena 33 Uredbe,
   ob upoštevanju naslednjega:
   
               (1)
            
            
               Uredba Komisije (ES) št. 1623/2000 z dne 25. julija 2000 o določitvi podrobnih izvedbenih pravil za Uredbo (ES) št. 1493/1999 o skupni ureditvi trga za vino, kar zadeva tržne mehanizme (2), določa med drugim podrobna izvedbena pravila glede odprodaje zalog alkohola, pridobljenih po destilacijah, kakor so določene v členih 27, 28 in 30 Uredbe (ES) št. 1493/1999, iz zalog intervencijskih agencij.
            
         
               (2)
            
            
               V skladu s členom 80 Uredbe (ES) št. 1623/2000 se izvede razpis za prodajo vinskega alkohola za nove industrijske namene, da se zmanjšajo zaloge vinskega alkohola Skupnosti in v Skupnosti omogoči izvedba industrijskih projektov majhnega obsega oziroma predelava v blago, namenjeno izvozu za industrijske namene.
            
         
               (3)
            
            
               Zaradi velikih količin alkohola, prodanega v letu 2006 za nove industrijske namene, se je pokazalo, da je obdobje dveh let, v katerem morajo ponudniki v skladu z odstavkom 5 člena 85 Uredbe (ES) št. 1623/2000 porabiti alkohol, prekratko in ga je treba podaljšati za eno leto.
            
         
               (4)
            
            
               Uredbo (ES) št. 1623/2000 je zato treba spremeniti.
            
         
               (5)
            
            
               Ukrepi, predvideni s to uredbo, so v skladu z mnenjem Upravljalnega odbora za vino –
            
         SPREJELA NASLEDNJO UREDBO:
   Člen 1
   Člen 85(5) Uredbe (ES) št. 1623/2000 se nadomesti z naslednjim besedilom:
   
      „5.   Ves alkohol je treba porabiti v treh letih od datuma prvega odvoza.“
   
   Člen 2
   Ta uredba začne veljati tretji dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 11. junija 2008
      
         
            Za Komisijo
         
         Mariann FISCHER BOEL
         
         
            Članica Komisije
         
      
   
   
      (1)  UL L 179, 14.7.1999, str. 1. Uredba, kakor je bila nazadnje spremenjena z Uredbo (ES) št. 1234/2007 (UL L 299, 16.11.2007, str. 1).
   
      (2)  UL L 194, 31.7.2000, str. 45. Uredba, kakor je bila nazadnje spremenjena z Uredbo (ES) št. 1433/2007 (UL L 320, 6.12.2007, str. 18).